ITC วิ่ง 3% กำไรปี 65 โตเกินเท่าตัว รับรายได้ขายอาหารสัตว์เลี้ยงพุ่ง
ITC วิ่ง 3% มาที่ 29.50 บ. กำไรปี 65 โต 180% แตะ 4.4 พันลบ. จากปีก่อนกำไร 1.60 พันลบ. รับรายได้ขายอาหารสัตว์เลี้ยงพุ่ง-มีกำไรจากอัตราแลกเปลี่ยน
ITC วิ่ง 3% มาที่ 29.50 บ. กำไรปี 65 โตเกินเท่าตัว แตะ 4.4 พันลบ. รับรายได้อาหารสัตว์พุ่ง
15 ก.พ. 2566

ผู้สื่อข่าวรายงานว่า วันนี้ (15 ก.พ.66) ราคาหุ้นบริษัท ไอ-เทล คอร์ปอเรชั่น จำกัด (มหาชน) หรือ ITC ล่าสุด ณ เวลา 15:06 น. อยู่ที่ระดับ 29.50 บาท บวก 1 บาท หรือ 3.51% สูงสุดที่ระดับ 30 บาท ต่ำสุดที่ระดับ 28.50 บาท ด้วยมูลค่าซื้อขาย 212.14 ล้านบาท

ทั้งนี้ราคาหุ้น ITC ปรับตัวขึ้น หลังรายงานผลการดำเนินงานงวดปี 65 สิ้นสุดวันที่ 31 ธ.ค.65 มีกำไรเพิ่มขึ้น ดังนี้

โดยมีสาเหตุมาจากรายได้จากการขายในปี 65 จำนวน 2.25 หมื่นล้านบาท เพิ่มขึ้น 217% เมื่อเทียบจากปีก่อน จากยอดขายผลิตภัณฑ์อาหารสัตว์เลี้ยงเพิ่มสูงขึ้ง 284.8% เมื่อเทียบจากก่อน รวมทั้งมีกำไรจากอัตราแลกเปลี่ยนเงินตรา 199.2 ล้านบาท เพิ่มขึ้นจาก 142.2 ล้านบาทในปี 64 เนื่องจากการแข็งค่าของสกุลเงินดอลลาร์สหรัฐต่อสกุลเงินบาท
ขณะเดียวกันบริษัทฯ ประกาศจ่ายปันผลจากงวดดำเนินงานวันที่ 1 ต.ค. 2565 ถึงวันที่ 31 ธ.ค. 2565 เป็นเงินสดในอัตราหุ้นละ 0.20 บาท กำหนดขึ้นเครื่องหมาย XD วันที่ 28 ก.พ.66 และกำหนดจ่ายเงินให้ผู้ถือหุ้นในวันที่ 18 เม.ย.66